CELEX: 32016R0312
Language: bg
Date: 2016-03-04 00:00:00
Title: Регламент за изпълнение (ЕС) 2016/312 на Комисията от 4 март 2016 година за поправка на Регламент (ЕС) № 37/2010 по отношение на субстанцията тилвалозин (Текст от значение за ЕИП)

5.3.2016   
            
            
               BG
            
            
               Официален вестник на Европейския съюз
            
            
               L 60/3
            
         РЕГЛАМЕНТ ЗА ИЗПЪЛНЕНИЕ (ЕС) 2016/312 НА КОМИСИЯТА
   от 4 март 2016 година
   за поправка на Регламент (ЕС) № 37/2010 по отношение на субстанцията тилвалозин
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:
   
               (1)
            
            
               Комисията бе уведомена, че в приложението към Регламент (ЕС) № 37/2010 на Комисията (2), изменен с Регламент за изпълнение (ЕС) 2015/1492 на Комисията (3), е допусната грешка по отношение на субстанцията тилвалозин, като за маркерно остатъчно вещество за свине погрешно е посочено вещество тилвалозин.
            
         
               (2)
            
            
               Приложението към Регламент (ЕС) № 37/2010 следва да бъде поправено, за да се означи, че маркерното остатъчно вещество за свине и за кожа, мазнина и черен дроб от птици е „Сумарно тилвалозин и 3-О-ацетилтилозин“ и че маркерното остатъчно вещество тилвалозин се прилага само за яйцата от птици.
            
         
               (3)
            
            
               Настоящият регламент следва да се прилага с обратно действие, считано от датата на прилагане на Регламент за изпълнение (ЕС) 2015/1492, тъй като маркерното остатъчно вещество за свине е посочено погрешно и поради това следва да се поправи. Следователно той следва да влезе в сила неотложно.
            
         
               (4)
            
            
               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   В таблица 1 от приложението към Регламент (ЕС) № 37/2010 вписването за субстанцията тилвалозин се заменя със следното:
   
      
                  „Тилвалозин
               
               
                  Сумарно тилвалозин и 3-O-ацетилтилозин
               
               
                  Свине
               
               
                  50 μg/kg
               
               
                  Мускул
               
               
                  НЯМА ВПИСВАНЕ
               
               
                  Антиинфекциозни средства/антибиотици“
               
            
                  50 μg/kg
               
               
                  Кожа и мазнина
               
            
                  50 μg/kg
               
               
                  Черен дроб
               
            
                  50 μg/kg
               
               
                  Бъбрек
               
            
                  Птици
               
               
                  50 μg/kg
               
               
                  Кожа и мазнина
               
            
                  50 μg/kg
               
               
                  Черен дроб
               
            
                  Тилвалозин
               
               
                  Птици
               
               
                  200 μg/kg
               
               
                  Яйца
               
            
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 3 ноември 2015 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 152, 16.6.2009 г., стр. 11.
   
      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
   
      (3)  Регламент за изпълнение (ЕС) 2015/1492 на Комисията от 3 септември 2015 г. за изменение на Регламент (ЕС) № 37/2010 по отношение на субстанцията тилвалозин (ОВ L 231, 4.9.2015 г., стр. 10).